text: स्लोवेनिया में राष्ट्रीय स्तर पर एक नेशनल पार्क, ट्रिग्लेव नेशनल पार्क, दो क्षेत्रीय पार्क, कोजांस्की पार्क और स्कोजन गुफाएं, तीन लैंडस्केप पार्क और एक नेशनल रिजर्व है। पालिका स्तर पर एक क्षेत्रीय पार्क और पूरे स्लोवेनिया में फैले 34 लैंडस्केप पार्क हैं। हाल के सालों में स्की रिजॉर्ट स्लोवेनिया में पर्यटन का प्रमुख चेहरा बनकर उभरे हैं। यहां इतनी बर्फ रहती है कि माउंट कैनिन के स्कीइंग स्लोप पर मई के महीने तक स्कीइंग की जा सकती है। स्लोवेनिया के दूसरे सबसे बड़े शहर मारिबोर के पास मारिबोस्र्को पोहेर्जे ढलानों पर तो एल्पाइन स्कीइंग विश्वकप की प्रतिस्पर्धाएं होती हैं।